হ্যারি পটার
সেই সন্ধ্যায়, লেখিকা তার প্রথম উপন্যাস লেখা-পূর্ব পরিকল্পনায় হাত দেন, "হ্যারি পটার অ্যান্ড দ্য ফিলোসফার্স স্টোন", একটি আধা-পরিপূর্ণ পরিকল্পনা যাতে ছিল সাত বইয়ের কাহিনীর ঘটনা, বিভিন্ন ঐতিহাসিক ও আত্মজীবনীমূলক তথ্যাবলী,ও জাদুর দুনিয়া সম্পর্কিত বিভিন্ন তথ্য। শেষ পর্যন্ত রাউলিং পর্তুগালে চলে যান, যেখনে তিনি তার প্রথম স্বামীকে ১৯৯২ সালে বিয়ে করেন, এবং ১৯৯৩ সালে তার প্রথম সন্তান জেসিকা জন্মগ্রহণ করে। এসময় তিনি "ফিলোসফার্স স্টোন" লেখা চালিয়ে যাচ্ছিলেন। বিবাহ বিচ্ছেদের পর রাউলিং তার মেয়েকে নিয়ে ব্রিটেনে ফিরে আসেন ও এডিনবার্গে তার বোনের কাছাকাছি বসবাস শুরু করেন। এসময় তিনি লেখা চালিয়ে যাচ্ছিলেন একটি কফি হাউজে। সপ্তাহে তার আয় ছিল মাত্র £৯০ (যার মধ্যে £৭০ ছিল সমাজ কল্যাণ থেকে) এবং তিনি তার মেয়ের জন্য কোন নার্সারীর ব্যবস্থা করতে পারেননি, তার ঘুমন্ত শিশু মেয়েটি তার লেখার সর্বক্ষনের সঙ্গী ছিল। রাউলিং পরিশ্রম করে তার লেখা শেষ করেন যা তিনি কখনও শেষ করতে পারবেন না বলে ভয় করেছিলেন।
চিত্রা বন্দ্যোপাধ্যায় দিবাকরূণী
চিত্রা সর্বপ্রথম বই পড়ুয়াদের দৃষ্টিগোচর হন তাঁর গল্প সঙ্কলন এরেঞ্জড ম্যারেজ এর মাধ্যমে, যা আমেরিকান বুক এওয়ার্ড (American Book Award), পেন জোসেফিন মাইলস এওয়ার্ড (PEN Josephine Miles Award) এবং বে এরিয়া বুক রিভিউয়ার্স এওয়ার্ড (Bay Area Book Reviewers Award) এ পুরস্কৃত হয়। তাঁর গুরুত্বপূর্ণ উপন্যাসগুলি হচ্ছে “দ্য মিস্ট্রেস অফ স্পাইস”, “সিস্টার অফ মাই হার্ট”, “কুইন অফ ড্রিমস”, “ওয়ান এমেইজিং থিং”, “প্যালেস অফ ইলুশান্স”, “ওলিয়ান্ডার গার্ল”, এবং “বিফোর উই ভিসিট দ্য গডেস”। তাঁর তরুণদের জন্য লেখা ধারাবাহিক অলীক কল্পনা “দ্য ব্রাদারহুড অফ দ্য কঙ্খ” (The Brotherhood of the Conch) এর পটভূমি পুরোটাই ভারতের উপর এবং সেখানে রূপ পায় ভারতের সংস্কৃতি ও লোককাহিনী। এই ধারাবাহিকের প্রথম বই দ্য কঙ্খ বেয়ারার (The Conch Bearer) ২০০৩ সালে ব্লুবনেট এওয়ার্ডের জন্য মনোনিত হয়। ধারাবাহিকের দ্বিতীয় বই দ্য মিরর অফ ফায়ার এন্ড ড্রিমিং ২০০৫ সালে প্রকাশ পায় এবং ধারাবাহিকের তৃতীয় ও শেষ বই শ্যাডোল্যান্ড প্রকাশিত হয় ২০০৯ সালে।